User:Kattokatarina/sandbox

= 1923 Велики Канто земљотрес = Велики Канто земљотрес (関東大地震 Kantō dai-jishin) погодио је равницу Канто на главном јапанском острву Хоншу у 11:58:44 ЈST (02:58:44 UTC) у суботу, 1. септембра 1923. Различити налази указују на то да је трајање земљотреса било између четири и десет минута.

Земљотрес
Овај земљотрес опустошио је Токио, лучки град Јокохаму и околне префектуре Чиба, Канагава и Шизуока и проузроковао огромну штету широм регије Канто. Снага земљотреса била је тако велика да је у граду Камакура, који је удаљен преко 60 км од епицентра, померила статуу Великог Буде, тешку око 121 тону, скоро 60 центиметара.

Штета и жртве
Будући да је земљотрес погодио за време ручка, када су многи људи кували јела преко ватре, многи су умрли као посљедица великих пожара који су избили. Пожари су почели одмах након земљотреса. Највећи губитак живота проузроковао је ватрени торнадо који је захватио Рикугун Хонџо Хифукушо (раније Војно одевно складиште) у центру Токија, где је око 38.000 људи изгорело док су се склањали од земљотреса. Земљотрес је разбио водоводне канале по целом граду, а гашење пожара је трајало скоро два пуна дана до касно ујутро 3. септембра

Последице
Након разарања земљотреса, у влади разматрали су могућност премештања главног града на друго место.

Јапански коментатори тумачили су катастрофу као чин божанске казне како би опоменули јапански народ за његов егоцентрични, неморални и екстравагантни начин живота. Дугорочно, одговор на катастрофу био је снажан осећај да је Јапану дата неуспоредива прилика за обнову града и обнову јапанских вредности. Реконструирајући град, нацију и јапански народ, земљотрес је подстакао културу катастрофе и обнове која је појачала разговоре о моралној изрођености и националној обнови у међуратном Јапану.